**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**Τμήμα Ιατρικής**

**ΕΡΓΑΣΤΗΡΙΟ ΚΥΤΤΑΡΟΓΕΝΕΤΙΚΗΣ ΚΑΙ ΜΟΡΙΑΚΗΣ ΓΕΝΕΤΙΚΗΣ**

**Πρόγραμμα Μεταπτυχιακών Σπουδών**

**«ΓΕΝΕΤΙΚΗ ΤΟΥ ΑΝΘΡΩΠΟΥ»**

**Τρίτο έτος λειτουργίας**

**ΠΡΟΣΚΛΗΣΗ ΥΠΟΒΟΛΗΣ ΥΠΟΨΗΦΙΟΤΗΤΩΝ ΓΙΑ ΤΟ ΑΚΑΔ. ΕΤΟΣ 2015-2016**

Το Τμήμα Ιατρικής του Πανεπιστημίου Θεσσαλίας καλεί τους ενδιαφερόμενους να υποβάλουν υποψηφιότητα για την παρακολούθηση του Προγράμματος Μεταπτυχιακών Σπουδών (ΠΜΣ) με τίτλο **«Γενετική του Ανθρώπου» για το ακαδ. έτος 2015-16,** το οποίο οδηγεί στην απονομή Μεταπτυχιακού Διπλώματος Ειδίκευσης (ΜΔΕ).

Το ΠΜΣ «Γενετική του Ανθρώπου» έχει ως αντικείμενο την παροχή υψηλού επιπέδου εκπαίδευσης και εξειδίκευσης στο συνεχώς εξελισσόμενο πεδίο της Γενετικής του Ανθρώπου, αλλά και την απόκτηση τεχνογνωσίας για τη διάγνωση γενετικών νοσημάτων. Ιδιαίτερη έμφαση θα δοθεί στην εκπαίδευση επιστημόνων ικανών να στελεχώσουν Δημόσιους και Ιδιωτικούς φορείς με συναφή αντικείμενα.

Βασικοί Στόχοι του ΠΜΣ είναι η κατάρτιση των επιστημόνων σε θέματα σχετικά με τη Γενετική του Ανθρώπου, έτσι ώστε με την ολοκλήρωση του να έχουν αποκτήσει:

* ισχυρό επιστημονικό υπόβαθρο στη Γενετική του Ανθρώπου (Μοριακή Γενετική, Κυτταρογενετική, Μοριακή Κυτταρογενετική, Βιοχημική Γενετική, Γενετική του καρκίνου, Φαρμακογενετική, Αρχέγονα βλαστικά κύτταρα κ.α.)
* γνώσεις των σύγχρονων τεχνολογιών για την μελέτη και διάγνωση των γενετικών νοσημάτων
* απαραίτητες γνώσεις για τη στελέχωση Ακαδημαϊκών και Ερευνητικών Ιδρυμάτων, ιδιωτικών διαγνωστικών κέντρων και του Εθνικού Συστήματος Υγείας
* το απαιτούμενο επιστημονικό υπόβαθρο για να συνεχίσουν περαιτέρω τις σπουδές τους ως υποψήφιοι διδάκτορες στην Ελλάδα και το εξωτερικό.

Η διάρκεια σπουδών του ΠΜΣ είναι 1 έτος (δύο διδακτικά εξάμηνα).

Για κάθε μεταπτυχιακό φοιτητή του ΠΜΣ προβλέπεται η καταβολή διδάκτρων 1.900 ευρώ το εξάμηνο. Ο αριθμός των εισακτέων ορίζεται κατ’ ανώτατο σε είκοσι (20).

Στο ΠΜΣ γίνονται δεκτοί πτυχιούχοι της ημεδαπής ή ανεγνωρισμένων Παν/μίων της αλλοδαπής, απόφοιτοι Σχολών Ιατρικής, Επιστημών Ζωής (Life Sciences) Θετικών Επιστημών και Πολυτεχνικών καθώς και πτυχιούχοι Τμημάτων ΤΕΙ συναφούς γνωστικού αντικειμένου.

Τα απαραίτητα δικαιολογητικά που θα πρέπει να καταθέσουν οι υποψήφιοι είναι:

1. Αίτηση Συμμετοχής (υπόδειγμα στο site)

2. Αντίγραφο Πτυχίου/Διπλώματος

3. Πιστοποιητικό Αναλυτικής Βαθμολογίας (με ακριβή Μ.Ο.)

4. Αναλυτικό βιογραφικό σημείωμα (υπόδειγμα στο site)

5. Επιστημονικές Δημοσιεύσεις/Διακρίσεις (εάν υπάρχουν)

6. Αποδεικτικά επαγγελματικής εμπειρίας (εάν υπάρχουν)

7. Επιπρόσθετα προσόντα (ειδικά σεμινάρια, μελέτες, μεταπτυχιακοί τίτλοι, πτυχία συμπληρωματικής εκπ/σης κ.λπ)

8. Δύο συστατικές επιστολές από Καθηγητές Πανεπιστημίων ή ΤΕΙ ή ερευνητές Α΄ αναγνωρισμένων ερευνητικών κέντρων της ημεδαπής ή της αλλοδαπής

9. Δύο φωτογραφίες ταυτότητας

10. Αντίγραφο αστυνομικής ταυτότητας

11. Αποδεικτικά γνώσης ξένων γλωσσών (τουλάχιστον Αγγλικής)

12. Δήλωση του Ν. 1599/86 «ότι δεν είμαι εγγεγραμμένος/η σε άλλο ΠΜΣ άλλου Τμήματος»

Ημερομηνίες υποβολής αιτήσεων: από 18/5/2015 έως 10/7/2015

Διεύθυνση παραλαβής δικαιολογητικών και υποβολής αιτήσεων:

1. Πανεπιστημιακό Νοσοκομείο Λάρισας, Εργ. Κυτταρογενετικής και Μοριακής Γενετικής – Μεζούρλο Τ.Κ. 41110 - Λάρισα

2. Πανεπιστήμιο Θεσσαλίας, Τμήμα Ιατρικής-3ος όροφος, Γραφείο Α.Τσέζου – Βιόπολις Τ.Κ.41500-Λάρισα

Τηλέφωνα πληροφοριών: 2410685593, 2413502557 fax: 2410685542

e-mail: [pms-genetiki@med.uth.gr](mailto:pms-genetiki@med.uth.gr), ιστοχώρος: [www.med.uth.gr](http://www.med.uth.gr), <http://www.med.uth.gr/pmsgenetiki/>

Η Επιστημονική Υπεύθυνη του Π.Μ.Σ.

Α. Τσέζου

Καθηγήτρια Ιατρικής Γενετικής